b'\n_START_ARTICLE_\nDolina sunca (telenovela)\n_START_SECTION_\nSinopsis\n_START_PARAGRAPH_\nOkosnica telenovele dvije su \xc5\xbeene, Eva Kralj i Julija Vitezovi\xc4\x87, koje \xc5\xbeive u malom provincijskom gradi\xc4\x87u Jablanovu te tamo prona\xc4\x91u ljubavnu sre\xc4\x87u u \xc5\xa1armantnim mu\xc5\xa1karcima Kristijanu Vitezovi\xc4\x87u i Andriji Bukovcu. Eva Kralj udovica je koja se seli iz Zagreba u \xc5\xbeivopisno mjesto Jablanovo u kojem je radio njezin pokojni suprug, odvjetnik Vjeko Kralj, i pri tom otkriva da je on vodio dvostruk \xc5\xbeivot. U Jablanovu \xc5\xbeivi njegova ljubavnica Julija i njihovo dijete, Petar. Julija Vitezovi\xc4\x87 gradona\xc4\x8delnica je Jablanova, podrijetlom iz bogate obitelji Vitezovi\xc4\x87, koja vodi veliko imanje. U Evin \xc5\xbeivot ulaze dva mu\xc5\xa1karca - Julijin brat Kristijan Vitezovi\xc4\x87 i \xc5\xa1armantni Andrija Bukovac, koji se tek vratio iz zatvora zbog podmetanja po\xc5\xbeara u pilani Sever u kojoj je \xc4\x8dovjek smrtno nastradao. Serija prati padove i uspone triju generacija koje \xc4\x87e se udru\xc5\xbeiti da bi spasile Jablanovo od obitelji Tomek.'